46 विद्यार्थियों को मिलेगा लैपटॉप
राउमाविपरतापुर के 46 विद्यार्थियों को लैपटॉप प्राप्त होगा। राज्य सरकार द्वारा सरकारी विद्यालयों के कक्षा 8,10 12वीं के मेघावी विद्यार्थियों को मेरिट अनुसार नि:शुल्क लैपटॉप का वितरण किया जाएगा।
संस्था प्रधान रमेशचन्द्र पाटीदार ने बताया कि जिला स्तरीय लैपटॉप वितरण कार्यक्रम में स्थानीय विद्यालय के कक्षा 10वीं परीक्षा के टॉपर अक्षय जैन, मोहित पंचाल तथा 12वीं परीक्षा के साक्षी जैन, भव्या शाह, यश गिरी गोस्वामी, सोनाली दोसी को गुरुवार को आयोजित कार्यक्रम में राज्यमंत्री जीतमल खांट के सानिध्य में लैपटॉप दिया जाएगा। शेष विद्यार्थियों को 1 जनवरी को नूतन उमावि बांसवाडा में लैपटॉप वितरित किए जाएगें। समस्त विद्यार्थियों को अपने अभिभावकों के साथ प्राप्ति रसीद, अंक तालिका एवं पहचान पत्र के साथ उपस्थित होने को कहा गया। उक्त जानकारी विद्यालय विकास प्रबंधन समिति के सचिव प्राध्यापक रीतेश शाह ने दी।
hin_Deva hin_Deva hin_Deva